
Vágj bele egy varázslatos utazásba a jellegzetes Roxfort kastély részletesen kidolgozott másolatával! 


Fedezd fel a tekintélyes boszorkány- és varázslóképző Szakiskolát! Építsd meg a 6000 darabból álló és eredeti 
részleteket tartalmazó LEGO® mini modellt, mely izgalmas építési élményt tartogat számodra! Fedezd fel a 
bonyolultan kialakított kamrákat, tornyokat, tantermeket és számos egyéb rejtett funkciót, amelyek a Harry 
Potter™ ﬁlmsorozat jeleneteit elevenítik meg, valamint felidézik a ﬁlmek meghatározó mágikus pillanatait és 
kalandjait is. A készlet mindezen kívül tartogat még számodra 27 mikroﬁgurát, köztük Harryt, Hermionét és 
Ront, ráadásul jellegzetes kiegészítők és ereklyék lenyűgöző kínálata is vár rád! 


A varázslat a részletekben rejlik... 


„Roxfortban ezután sem tagadják 
meg a segítséget azoktól, akik kérik.“ 
Albus Dumbledore™ 


A nagyteremben rengeteg elemet, 
többek között az asztalokat, a 
kandallókat és a házak zászlóit 
is úgy kellett méretezni, hogy 
beférjenek a modellbe. 


A jellegzetes varázsló sakk újra- 
alkotásához a sakktábla méreteit 
a felére kellett csökkentenünk 
ahhoz, hogy elférjen a modellben 
rendelkezésre álló apró helyiségben. 
Ez a kompromisszumos megoldás 
pedig lehetővé tette, hogy egy má- 
sik torony alapjának is kialakítsunk 
egy helyet a modellben. 


Piton professzor ﬁlmbeli szavaival élve, 
diákjai azért vesznek részt Bájitaltanóráján, 
hogy „ráérezzenek a bájitalkészítés nemes 
tudományának szépségére“. Ezért a saját 
tantermi változatunkat fel kellett tölteni 
minden felszereléssel, melyekre a boszorká- 
nyoknak és varázslóknak szükségük lehet, 
például több polcnyi bájitallal, az iskolapado- 
kon álló kis üstökkel és aranyszínű tekercsek- 
kel díszített falakkal. 


Bízunk benne, hogy a rajongók örömmel építik meg saját Roxfort jeleneteiket, és reméljük, hogy az apró részletek életre keltik 
a modellt, melyek segítségével a történet is tovább él majd. 


Izgalmas tervezői kihívást jelentett a ﬁlmben megjelenő mágikus helyszíneket LEGO® mini modellé varázsolni. Nem volt könnyű 
feladat apró építőkockákkal ábrázolni a kulcsfontosságú építészeti elemeket, a jellegzetes alakzatokat és részleteket úgy, hogy 
mindeközben megőrizzük a ﬁlmek felejthetetlen látványvilágát és hangulatát is. 


Hugrabug Helga 
Helga erősen hitt a becsüle- 
tesség és a hűség értékében, 
melyre a Hugrabug ház is 
épül. Kiemelkedő tehetsége 
volt a szakács-bűbájokat ille- 
tően, emellett rengeteg hagyo- 
mányos roxforti recept is az 
ő képességeinek köszönhető. 
Helga portréja a Hugrabug 
klubhelyiségében található, amelyen aranypoharával köszönti 
diákjait, melyet évszázadokon át örököltek leszármazottai. 


Hollóháti Hedvig 
Hollóháti Hedvig mindenek- 
előtt az intelligenciát tartotta 
a legfőbb értéknek. Őt tekin- 
tették kora egyik legnagysze- 
rűbb boszorkányának. Hedvig 
egy fejdíszt viselt, melyről 
úgy hírlett, hogy viselőjét 
bölcsességgel ruházza fel. A 
legenda szerint Hedvig korai 
halálához összetört szíve vezetett. A lánya, Heléna (a Szürke 
Hölgy) lett a Hollóhát ház kísértete. 


Mardekár Malazár 
Malazár kimagaslóan tehetséges 
varázsló volt. Az első feljegyzett 
párszaszájúak között szerepelt, 
valamint a legilimenciában való 
kiválóságáról is ismert volt. Az 
aranyvérűek felsőbbrendűsé- 
gének hírhedt pártfogója lévén 
ellenséges hozzáállása a mugli 
származásúakhoz hatalmas 
ellentéteket szült, mely végül odáig fajult, hogy Malazár 
elhagyta az iskolát. Ám távozása előtt egy titkos kamrát épített 
a kastélyban, mely egy önmagát ábrázoló hatalmas szobrot és 
egy szörnyet rejt, melyet egyedül ő képes irányítani. 


Griﬀendél Godrik 
Godrik a bátorságot tartotta 
a legfőbb erénynek. Vakme- 
rőségéről és kiváló párbajozó 
képességeiről volt ismert. Godrik 
volt a Teszlek Süveg valamint 
Griﬀendél Kardjának eredeti 
tulajdonosa, mely csak egy igazi 
Griﬀendélesnek jelenik meg 
akkor, amikor szüksége van rá. 


Mikroﬁgurák 
Harry Potter™, Ron Weasley™, Hermione Granger™, Draco Malfoy™, Albus Dumbledore™, McGalagony professzor, Perselus 
Piton, Remus Lupin, Dolores Umbridge professzor, Argus Frics, Griﬀendéles diákok, Hugrabugos diákok, Mardekáros diákok, 
Hollóháti diákok, Voldemort nagyúr, Bellatrix Lestrange, Sakkbábuk, a Roxfort építészének szobra, dementorok. 


A Roxfort Boszorkány- és Varázslóképző Szakiskolát Griﬀendél Godrik, Hugrabug Helga, Mardekár Malazár és Hollóháti Hedvig 
alapította a 10. században. Mind a négy alapító létrehozta a saját házát az iskolában. Az alapítók között minden a legnagyobb rendben 
volt több éven át. Azonban ez az egyensúly megbomlott, amikor Mardekár Malazár azt javasolta, hogy kizárólag „aranyvérű“, azaz 
varázslócsaládból származó növendékek kerülhessenek be a Roxfortba. 


Justin Ramsden – LEGO® Modelltervező: 


„Jó pár év eltelt, mióta az utolsó LEGO® Roxfort kastély a piacra került. Mikroméretéhez képest ez a nyolcadik, de egyben az 
eddigi legnagyobb LEGO Roxfort kastély modell. Egy másik LEGO tervező, Joel Baker tervezte a kastély modelljének vázla- 
tát, így ez volt a kiindulópont. Vállaltam a kihívást, hogy ezt a vázlatot egy modellé alakítsam át a rajongók számára. A tervezés 
folyamata alatt arra összpontosítottam, hogy megragadjam a Roxfort sajátosságainak lényegét: az épület karakteres formáját, az 
iskolába való visszatérés hangulatát és egy új kaland kezdetének izgalmait. Az volt a célom, hogy újraalkossam a kastély minden 
jellegzetes helyiségét és a ﬁlmsorozat pillanatainak legapróbb (mikro) részleteit: a mozgó lépcsőket, a fúriafűzt, Lupin professzor 
mumusát a Sötét varázslatok kivédése órájának tantermében, valamint a Baziliszkusszal való párbajt a Titkok kamrájában. 


A modell projektcsoportja többek között modell- 
tervezőkből, graﬁkusokból, formatervezőkből, 
a marketing csapatból, az építési útmutatót 
összeállító fejlesztőkből, termékellenőrökből 
(akik megvizsgálták, hogy a modell megfelelően 
van-e kialakítva), és egy vezető tervezőből (aki 
a teljes projektet felügyeli) állt. 


Munkatársaink balról jobbra, illetve felülről lefelé 
haladva: 
Charlotte Fey - Projektmenedzser 
Hélène Desprets - Marketing menedzser 
Pia Elisabeth Jungdal - Törzsadat kezelő 
Susan Due - Építési útmutató kezelő 
Connie Bork - Termékellenőr 
Joel Baker - Koncepciótervező 
Justin Ramsden - Modelltervező 
Andrew Hugh Seenan - Vezető tervező 
Michael Vibede Vanting - Vezető marketing 
menedzser 
Crystal Marie Fontan - Graﬁkus 


Ehhez a modellhez három új LEGO 
építőelemet is sikerült kifejlesztenünk, 
melyek segítségével képesek voltunk 
megjeleníteni a Roxfort fantasztikus 
építészeti részleteit. Nagyon izgatottan 
vártam, hogy beépítsük a modellbe ezt a 
két új boltíves ablakelemet és a félkupola 
darabot. Nem csak amiatt, hogy lássam, a 
rajongók milyen új és izgalmas formában 
fogják felhasználni az elemeket, de arra 
is rendkívül kíváncsi vagyok, hogy vajon 
milyen új építési lehetőségeket kínálnak a 
LEGO építmények világában. 


LEGO® modelltervezőként vagy digitális formában dolgozol, vagy 
egyszerűen csak leülsz, és puszta kézzel elkezdesz építeni! Én az utób- 
bi módon közelítem meg a munkát, és addig ﬁnomítok és módosítok 
rajta, amíg el nem készül a végleges termék. A tervezési folyamat során 
igyekszem annyi korábbi vázlatot megtartani a kastélyról, amennyit 
csak tudok, így láthatom a tényleges fejlődést a tervezési fázistól egé- 
szen az elkészült modellig. Sok modellvázlatnak rendkívül szokatlan 
színösszeállítása van, mivel építés közben ahhoz a kockához nyúlok, 
ami épp a legközelebb van hozzám! 


Az egyik részlet, melyet a LEGO rajongók talán nem vesznek elsőre 
észre, hogy a Roxfort kastély 6020 elemből áll. Ez a részlet számomra 
személyes jelentőséggel bír, mert 5 éves koromban volt egy ugyaneny- 
nyi darabból álló LEGO Kastély modellem – egy kis készlet, mely a 
véletlen egybeesés folytán egy varázsló ﬁgurát is tartalmazott. Többek 
között ez a szett ösztönzött arra, hogy LEGO tervező legyek. 


Mindemellett, mivel 2018-ban ünnepli a LEGO kocka a 60. évfordu- 
lóját, megpróbáltam annyi helyre becsempészni a jellegzetes 2×4-es 
piros kockát, amennyibe csak lehetett.“ 


Crystal Marie Fontan – LEGO Graﬁkus: 


„A modell szereplőinek alkotási folyamatában, 
valamint a matricák és díszítőelemek elkészítésében 
szorosan együttműködtem Justinnal és a LEGO 
társ-graﬁkussal, Djordje Djordjevickel (más graﬁkus 
tervezők támogatásával egyaránt). 


Általában véve, ami a modellek matricáit illeti, a 
kevesebb néha több. A matricák is fontos szerepet 
játszanak abban, hogy előhozzák a Harry Potter™ 
ﬁlmsorozat varázsát és történetét. Például az olyan 
apró részleteket, mint a Szükség Szobájának ajtaját, 
vagy a Repülő Kulcsok Szobájának kulcsait csak 
matricákkal lehet hitelesen ábrázolni. A matricák 
ott is jelen vannak a modellben, ahol megbújnak a 
varázslatos titkok! 


Nagyszerű élmény volt részt venni ebben a projektben, mert hatal- 
mas rajongója vagyok a Harry Potter ﬁlmsorozatnak, így olyan volt, 
mintha egy varázslatos univerzumban dolgoznék. Nagyon szeretném, 
ha a többi rajongó is élvezné a modelleket, a matricákat és minden 
dekorációt, amit megalkottunk számukra!“ 


Griﬀendél Godrik 
Hugrabug Helga 
Mardekár Malazár Hollóháti Hedvig 


